Camp Nou tok over for FC Barcelonas tidligere stadion, Camp de Les Corts, i 1957. Et forslag om nytt stadion hadde kommet allerede i 1948, men det var ikke før den ungarske stjernen Ladislao Kubala kom til klubben at folk begynte å snakke om at Barça hadde vokst fra Camp de Les Corts. Camp de Les Corts ble ferdig i 1922, og etter flere store utbygginger fikk man presset inn hele 60 000 tilskuere, et tall man så på som uforsvarlig å overstige.